laion/Wikipedia-Exotic huggingface dataset:
שוויץ (קנטון)

שְוִויץ (בגרמנית: Schwyz, ‏האזנה‏Ⓘ‏) הוא קנטון במרכז שווייץ בין ימת ארבעת הקנטונים בדרום ואגם ציריך בצפון. בעיר שוויץ שבקנטון מוצג במוזיאון מכתב האיחוד השווייצרי מ-1291. קנטון שוויץ ממוקם במרכז שווייץ. נהרות הסיל והמוטה חוצים את הקנטון. כשלושה רבעים מהקנטון מתאים לעיבוד חקלאי. רוב השטח הוא גבעתי אך אינו הררי כך שהוא מתאים לחקלאות. בקנטון יש כ-240 קמ"ר של יערות ו-65 קמ"ר של אגמים, שבתוכם נמצאים גם אגם ציריך, ימת ארבעת הקנטונים וחלק קטן מאגם צוג. הנקודה הגבוהה ביותר בקנטון נמצאת בפסגת האורסטוק - 2,716 מטר. בנוסף בקנטון אפשר למצוא את הר ריגי (1,798 מטר) המפורסם יותר. שטח הקנטון הוא 908 קמ"ר. ממצאים מראים שבני אדם חיו באזור קנטון שוויץ לפני אלפי שנים. רבים מהממצאים מתרכזים בצפון הקנטון, באזור הורדן ופרייבך באגם ציריך. חלק מהגילויים מגיעים עד לפני כ-5000 שנים. כלי ברונזה ואבן נמצאו באתרים. לפני כ-1400 שנים, שבטים גרמאניים התיישבו באזור הקנטון, מה שהשפיע על החקלאות ודרך החיים של המקומיים. הנצרות הגיעה לאזור בסוף המאה השביעית, בזמן זה נבנו כנסיות בטוגן ושוויץ שעומדות עד ימינו. במאה העשירית מנזר איינזידלן הפך ליותר ויותר חזק. תוך זמן קצר שלט המנזר באדמות רבות הסובבות אותו, שמהן רבות מחוץ לאזור קנטון שוויץ כיום. הכלכלה הרוויחה מהסחר במעבר סנקט גוטהרד, אבל רווחים אלה משכו כוחות אחרים, כמו בית הבסבורג. ב-1 באוגוסט 1291, קנטון שוויץ ייסד את האיחוד השווייצרי יחד עם הקנטונים אורי ואונטרוולדן. הקנטון הוא אחד מארבעת קנטוני היער יחד עם אורי, אובוולדן ונידוולדן (שהצטרפו יחד כאונטרוולדן) - כולם ממוקמים לחופי ימת ארבעת הקנטונים. קנטון שוויץ לקח את מנהיגות האיחוד. דגל שווייץ שאב את מאפייניו מסמל הקנטון שוויץ. שליטי הקנטון הגדילו לאט לאט את שטח ההשפעה שלהם. בחלק מהמקרים נטלו חלק בקרבות קטנים. ב-1386 ניצח את הקנטון בקרב סמפך וכתוצאה מכך הגדיל בצורה ניכרת את שטחו. הרפורמציה הפרוטסטנטית נכשלה בקנטון. בקרב קאפל ב-1531, כוחות הקנטון הביסו את אלו של המנהיג הפרוטסטנטי אולריך צווינגלי בקרב בו מתו מאות חיילים. בין 1798 ו-1803 היה הקנטון חלק מהרפובליקה ההלבטית. לאחר מכן קיבל חזרה את עצמאותו ורוב השינויים שנעשו על ידי נפוליאון שונו חזרה. שינוי זה הוביל לפילוג בקנטון ויצירת חלק מופרד בקנטון. קנטון של "מדינות חיצוניות" נוצר ב-1830 והתאחד חזרה ב-1833. ב-1845 הצטרף הקנטון לליגה הקתולית שמאוחר יותר נכשלה. החוקה נוצרה ב-1848 ושונתה ב-1876 ו-1898. רוב כלכלת הקנטון מבוססת על חקלאות. פריינבך בצפון הקנטון ידועה כמקום עם המיסים הנמוכים ביותר בשווייץ, מה שמשך מספר אנשים עשירים. בקנטון ישנם 151,396 תושבים (נכון ל-2013). השפה הרשמית היא גרמנית אף על פי שהתושבים מדברים גרמנית שווייצרית (ניב של הגרמנית) הנפוץ במרכז שווייץ. רוב האוכלוסייה היא קתולית. מדיה וקבצים בנושא שוויץ בוויקישיתוף אתר האינטרנט הרשמי של שוויץ (בגרמנית) שוויץ, באתר אנציקלופדיה בריטניקה (באנגלית) שוויץ, ברשת החברתית פייסבוק שוויץ, ברשת החברתית אקס (טוויטר) שוויץ, ברשת החברתית אינסטגרם שוויץ, ברשת החברתית LinkedIn Switzerland's population in 2019, נוישאטל 2020, באתר המשרד הפדרלי לסטטיסטיקה, שווייץ. (באנגלית)
עונת 2010 בליגת העל הרוסית בכדורגל

עונת 2010 בליגת העל הרוסית בכדורגל הייתה העונה השמינית של הפרמייר-ליג הרוסי במתכונתו החדשה והעונה ה-19, מאז 1991. לאלופת המדינה הוכתרה זניט סנקט פטרבורג, שזכתה בפעם השלישית באליפות הליגה הבכירה. עונה רביעית ברציפות שבאליפות זכתה קבוצת כדורגל לא מוסקבאית.      אלופה      סגנית האלופה      מקום שלישי      הדחה לליגת המשנה הרוסית משחק הסופר קאפ הרוסי 2010 הפגיש בין אלופת רוסיה 2009 רובין קאזאן ומחזיקת הגביע הרוסי בכדורגל 2009/2010 צסק"א מוסקבה. המשחק נערך ב-7 במרץ 2010. הטורניר סימן את פתיחת עונת 2010 וזכתה בו רובין קאזאן לאחר שגברה על יריבתה בתוצאה 0:1. פרק זה לוקה בחסר. אנא תרמו לוויקיפדיה והשלימו אותו. * שער בבעיטת פנדל. ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
בינוניים

בִּינוּנִיִּים (שם מדעי:Nemacheilidae) היא משפחת דגים גדולה מסדרת הקרפיונאים החיים במים מתוקים ברחבי אירואסיה ואחד הסוגים חי באפריקה. חלק מהמינים כמו נון הגליל חיים בישראל. בעבר מינים אלה השתייכו למשפחה קוביטיים שנקראה "בינוניים" או "בינוניים אמיתיים". אלו יצורים קטנים בעלי בינים גדולים החיים על קרקעית הנהרות והאגמים בהם הם חיים ומסננים חומרים ויצורים זעירים מהקרקעית. חלק ממינים אלה מגודלם בתור דגי ראווה. הם מנקים את האקווריומים בהם הם נמצאים. מדיה וקבצים בנושא בינוניים בוויקישיתוף בינוניים, באתר NCBI (באנגלית) בינוניים, באתר GBIF (באנגלית)
מוקוקיידים

מוקוקיידים (שם מדעי: Mochokidae) היא משפחת דגים החיים במקווי מים מתוקים טרופיים ביבשת אפריקה. דגים אלה בעלי גוף שטוח ומנומר באפור בעלי אורך מקסימלי של 72 ס"מ. הם שוכני קרקעית איטיים וחלקם בעלי יכולת להתהפך, כנראה כדי לתפוס מזון בקלות. חלק ממינים אלו הם דגי אקווריומים שכיחים. הם מסננים בעזרת פיהם חלקיקי מזון מהקרקעית ועוזרים לנקות את המים. סוג ומין יחיד Acanthocleithron chapini Atopochilus סוג ומין יחיד Atopodontus adriaensi Chiloglanis Euchilichthys Microsynodontis סוג ומין יחיד Mochokiella paynei Mochokus Synodontis - בו שפמנון מתהפך מכותם מדיה וקבצים בנושא מוקוקיידים בוויקישיתוף מוקוקיידים, באתר ITIS (באנגלית) מוקוקיידים, באתר NCBI (באנגלית) מוקוקיידים, באתר Animal Diversity Web (באנגלית) מוקוקיידים, באתר האנציקלופדיה של החיים (באנגלית) מוקוקיידים, באתר GBIF (באנגלית)
גאגאקו

גָאגָאקוּ (ביפנית: 雅楽;‏ רומאג'י:‏ Gagaku) היא סוגה קלאסית עתיקה של מוזיקה ומחולות בחצר הקיסרית של יפן, המבוצעת בחצר הקיסרית בקיוטו זה מאות בשנים. סוג זה של מוזיקה יובא ליפן מסין, אך מבחינה אמנותית, הוא שונה מן המוזיקה של הצורה הסינית המקבילה "יָאיְוֵּ'ה", מונח השמור למוזיקה טקסית. הגאגאקו מורכב משלושה רפרטוארים עיקריים: מוזיקה של דת השינטו הילידית ושירים ומחולות עממיים, הנקראים "קוּניבּוּרי נוֹ אוּטָאמָאִי" צורה גוֹגוּרְיוֹ ומנצ'ורית, המכונה "קוֹמַאגָאקוּ" ("גוגוריו", המבוטאת "קומה" ביפנית, היא אחת משלוש הממלכות של קוריאה) צורה סינית ודרום-אסייתית (ספציפית שושלת טאנג), הקרויה "טוֹגַאקוּ" גאגאקו, בדומה לשׁוֹמְיוֹ, כתוב בסולם יוֹ, סולם פנטטוני במרווחים עולים של שניים, שלושה, שניים, שניים ושלושה חצאי טון בין חמשת צלילי הסולם. גאגאקו, המוזיקה הקלאסית העתיקה ביותר ביפן, הובאה ליפן מסין עם הבודהיזם. בשנת 589, שיגרה יפן משלחות דיפלומטיות רשמיות לסין בתקופת שושלת סווי ללימוד התרבות הסינית, לרבות מוזיקת החצר הסינית, גאגאקו. במאה השביעית הובאו הקוטו (ציתר) והביווה (לאוטה קצרת צוואר) מסין ליפן. כלי נגינה שונים, כולל השניים הללו, היו הקדומים ביותר ששימשו לנגינת גאגאקו. אף כי היפנים משתמשים באותו מונח 雅楽 ‏ (yǎyuè בסינית מנדרינית, ngahngohk בקנטונזית), צורת המוזיקה שיובאה מסין הייתה בעיקרה מוזיקה לנשפים, אֶנְגָאקוּ, ולא המוזיקה הטקסית של היָאיְוֵּ'ה הסינית. יבוא המוזיקה הגיע לשיאו בתקופת שושלת טאנג, ויצירות אלה קרויות טוֹגָאקוּ (מוזיקת טאנג). יצירות גאגקו הקודמות לשושלת טאנג קרויות קוֹגָאקוּ (מוזיקה עתיקה), ואילו אלה שנוצרו לאחר שושלת טאנג קרויות שִׁינְגָאקוּ (מוזיקה חדשה). המונח "גאגקו" עצמו תועד לראשונה בשנת 701, כשנוסדה האקדמיה הקיסרית הראשונה למוזיקה "גָאגַקוּרְיוֹ". מדיה וקבצים בנושא גאגאקו בוויקישיתוף גאגאקו, באתר אנציקלופדיה בריטניקה (באנגלית) Benito Ortolani, The Japanese Theatre: From Shamanistic Ritual to Contemporary Pluralism, Princeton University Press, 1995. (באנגלית) Komagaku | Asian music, Encyclopedia Britannica (באנגלית) Japanese Music, web.archive.org, ‏2008-03-13
צלופחים ביצתיים

צלופחים ביצתיים (שם מדעי: Synbranchidae) היא משפחת דגים מוארכים מסדרת צלופחי ביצות החיים באזורים טרופיים לחים. אורכם נע בין 8 ל-150 ס"מ, גופם רירי ומוארך עם מעט קשקשים וראשים מגודלים. הם בעלי שלפוחית אוויר גדולה המשמשת אותם לנשימה כשיש חוסר בחמצן במים. ישנה להם יכולת לשהות פרקי זמן קצרים מחוץ למים. הם חיים בביצות ואגמים בכל היבשות וניזונים מדגים קטנים. סוג ומין יחיד Macrotrema caligans Monopterus - בו מונופטרוס קוצ'יה Ophisternon Synbranchus מדיה וקבצים בנושא צלופחים ביצתיים בוויקישיתוף צלופחים ביצתיים, באתר ITIS (באנגלית) צלופחים ביצתיים, באתר NCBI (באנגלית) צלופחים ביצתיים, באתר Animal Diversity Web (באנגלית) צלופחים ביצתיים, באתר האנציקלופדיה של החיים (באנגלית) צלופחים ביצתיים, באתר GBIF (באנגלית)
לועיתיים

לועיתיים (שם מדעי: Stomiidae) היא משפחת דגי מצולות מסדרת סטומיי תהומות החיים בכל האוקיינוסים. דגים אלה בעלי מראה מפלצתי אך למעשה רובם אינם ארוכים מ-15 ס"מ והאורך המקסימלי שלהם הוא 60 ס"מ. בכל זאת מדובר בדגים טורפים היכולים להרוג טרף הגדול מהם בהרבה בעזרת המלתעות החזקות שלהם וקיבתם הנפערת לרווחה. חלקם מושכים את הטרף באמצעות הארת גופם בפנסים קטנים, במיוחד באזור הפה המגודל. חלק מהמינים נודדים בלילות סמוך לפני המים, כדי ללקט את הפלנקטון העולה וחוזרים למצולות בבקרים. אצל אחד המינים נתגלו שיניים שקופות, שייתכן שמסייעות להסוות את פיו הפעור באפלולית המצולות . Aristostomias כוכבנית (Astronesthes) מלנית (Bathophilus) Borostomias מלתען (Chauliodus) סוג ומין יחיד Chirostomias pliopterus סוג ומין יחיד Echiostoma barbatum סוג ומין יחיד Eupogonesthes xenicus Eustomias סוג ומין יחיד Flagellostomias boureei Grammatostomias סוג ומין יחיד Heterophotus ophistoma Idiacanthus Leptostomias Malacosteus Melanostomias Neonesthes Odontostomias Opostomias סוג ומין יחיד Pachystomias microdon Photonectes Photostomias סוג ומין יחיד Rhadinesthes decimus לועית (Stomias) סוג ומין יחיד Tactostoma macropus סוג ומין יחיד Thysanactis dentex סוג ומין יחיד Trigonolampa miriceps מדיה וקבצים בנושא לועיתיים בוויקישיתוף לועיתיים, באתר ITIS (באנגלית) לועיתיים, באתר NCBI (באנגלית) לועיתיים, באתר Animal Diversity Web (באנגלית) לועיתיים, באתר האנציקלופדיה של החיים (באנגלית) לועיתיים, באתר GBIF (באנגלית) Velasco-Hogan et al., On the Nature of the Transparent Teeth of the Deep-Sea Dragonfish, Aristostomias scintillans, Cell, June 2019
עונת 2011/2012 בליגת העל הרוסית בכדורגל

עונת 2011/2012 בליגת העל הרוסית היא העונה העשרים במספר של ליגת העל הרוסית בכדורגל מאז הקמתה ב-1992 והיא ליגת הכדורגל הבכירה ביותר ברוסיה. זו הייתה העונה הראשונה שנערכה במתכונת "סתיו-אביב". לראשונה בתולדות הליגה, נערכו המשחקים בשיטה המקבילה לליגות האירופאיות: אם עד אז שוחקה הליגה ממארס ועד נובמבר, החל משנת 2011, נערכו המשחקים החל מסתיו 2011 ועד סתיו 2012, במטרה להתאים את הליגה לתקנים אירופאיים, מהלך שהוביל נשיא ההתאחדות הרוסית לכדורגל דאז, סרגיי פורסנקו. הליגה נפתחה עם 14 קבוצות בלבד, במקום 16, זאת כיוון שסאטורן ואמקאר פרם לא מצאו ספונסר לפני פרסום לוח המשחקים לעונת 2011/12, שתי הקבוצות הללו נקלעו למשבר כספי עם תום עונת 2010 וסאטורן נשרה לליגת המשנה. בשל כך, הוחלט לצרף לליגת העל קבוצה מהליגה הרוסית הראשונה, קרסנודאר, שסיימה את עונת 2010 במקום החמישי (קבוצות שסיימו במקום השלישי והרביעי סירבו לעלות לליגת העל). זניט סנקט פטרבורג הבטיחה את זכייתה באליפות 3 מחזורים לפני סיום העונה. אליפות זו הייתה השנייה ברציפות, השלישית בהיסטוריה שלה מאז כינון ליגת העל הרוסית בכדורגל והרביעית בסך הכל מאז זכייתה באליפות ליגת העל הסובייטית בכדורגל. זו הייתה עונה חמישית ברציפות שקבוצה לא מוסקבאית זוכה באליפות. הליגה שוחקה עם 44 מחזורים, עם שתי הפסקות פגרה באמצע. בסיומה של העונה הסדירה (שכוללת 30 מחזורים) מפוצלת הליגה לשתיים ונערכים משחקי הכרעה בשיטת פלייאוף, כשמנגד משחקות קבוצות תחתית הליגה במאבק על ההישארות בליגה, זאת מבלי להתחשב במיקומן בטבלת האליפות עד לסיום המחזור האחרון בעונה הסדירה. בסיכום העונה, טום טומסק וספרטק נלצ'יק נשרו לליגת הכדורגל הלאומית של רוסיה, בעוד רוסטוב וקבוצת וולגה ניז'ני נובגורוד, שהיו בסכנת הדחה, שמרו על מקומן בליגה. משחק הסופר קאפ הרוסי 2011 הפגיש בין אלופת רוסיה 2010 זניט סנקט פטרבורג ומחזיקת הגביע הרוסי בכדורגל 2010/2011 צסק"א מוסקבה. המשחק נערך ב-6 במרץ 2011. הטורניר סימן את פתיחת עונת 2011/2012 וזכתה בו זניט סנקט פטרבורג לאחר שגברה על יריבתה בתוצאה 0:1. אלחנן מלמוד, ‏מיליארד דולר לא טועים: הליגה הרוסית נפתחת, באתר ONE‏, 11 במרץ 2011 "РФПЛ поздравляет «Зенит» с победой в чемпионате России". Официальный сайт РФПЛ.
בליטורידיים

בליטורידיים (שם מדעי: Balitoridae) היא משפחה של קרפיונאים ממוצא אסייתי החיים במים מתוקים. הם חיים בזרמים מהירים בדרום-מזרח אסיה ובדרום אסיה. הם קרובי משפחתם של הבינוניים ולעיתים מבלבלים בינם ובין השרייניים מסדרת השפמנונאים. לבליטורידיים ישנם סנפירי חזה מגודלים ולחלקם גם כריות אחיזה עליהם, מה שמגן עליהם מזרמים חזקים. הם יונקים עם פיותיהם חלקיקי מזון בנהרות ובאגמים וכמה מינים התמחו בחיי מערות ואיבדו את מראם וצבעיהם. Balitora Balitoropsis Bhavania סוג ומין יחיד מלאך המערות (Cryptotora thamicola) Ghatsa Hemimyzon Homaloptera Homalopteroides Homalopterula Jinshaia Lepturichthys Metahomaloptera סוג ומין יחיד Neohomaloptera johorensis Pseudohomaloptera Sinogastromyzon Travancoria מדיה וקבצים בנושא בליטורידיים בוויקישיתוף בליטורידיים, באתר ITIS (באנגלית) בליטורידיים, באתר NCBI (באנגלית) בליטורידיים, באתר Animal Diversity Web (באנגלית) בליטורידיים, באתר האנציקלופדיה של החיים (באנגלית) בליטורידיים, באתר GBIF (באנגלית)
אזרינופסידיים

אזרינופסידיים (שם מדעי: Atherinopsidae) היא משפחת דגים מקריני סנפיר מסדרת האידרונאים. אורכם בין 4 ס"מ ל-50 ס"מ. בני משפחה זו קרובים לאדרוניים וחיים בלהקות גדולות בימים הטרופיים והממוזגים של אמריקה. תזונתם העיקרית היא פלנקטון. דג חשוב ממשפחה זו הוא גרוניון קליפורני שהוא מבין הדגים הבודדים היוצאים מהמים כדי להטיל ביצים על החוף החולי. דגים נוספי מהווים דגי מאכל חשובים. סוג ומין יחיד Atherinops affinis סוג ומין יחיד Atherinopsis californiensis Basilichthys Colpichthys גרוניון (Leuresthes) - בו המין גרוניון קליפורני Odontesthes Atherinella Chirostoma Labidesthes Melanorhinus Membras Menidia Poblana מדיה וקבצים בנושא אזרינופסידיים בוויקישיתוף אזרינופסידיים, באתר ITIS (באנגלית) אזרינופסידיים, באתר NCBI (באנגלית) אזרינופסידיים, באתר Animal Diversity Web (באנגלית) אזרינופסידיים, באתר האנציקלופדיה של החיים (באנגלית) אזרינופסידיים, באתר GBIF (באנגלית)
פסיכרולוטידיים

פסיכרולוטידיים (שם מדעי: Psychrolutidae) היא משפחת דגי ים מסדרת העקרבנונאים. דגים אלה מכונים באנגלית "tadpole sculpins" - עקרבנונים ראשניים עקב מראם המזכיר ראשן. הם בעלי ראש גדול וזנבות קטנים. גופם שטוח וורדרד ופיהם מגודל. הם מצויים באוקיינוס האטלנטי, באוקיינוס השקט ובאוקיינוס ההודי בעומק של עד 2,800 מ'. דגים אלה אינם שוחים הרבה והם מחכים לטרף שיופיע בקרבתם ואז מזנקים ובולעים אותו. הם מאריכי ימים וחלקם יכולים לחיות 130 שנה. Ambophthalmos Cottunculus סוג ומין יחיד Dasycottus setiger Ebinania Eurymen Gilbertidia Malacocottus Neophrynichthys Psychrolutes - בו דג בועה מדיה וקבצים בנושא פסיכרולוטידיים בוויקישיתוף פסיכרולוטידיים, באתר ITIS (באנגלית) פסיכרולוטידיים, באתר NCBI (באנגלית) פסיכרולוטידיים, באתר Animal Diversity Web (באנגלית) פסיכרולוטידיים, באתר האנציקלופדיה של החיים (באנגלית) פסיכרולוטידיים, באתר GBIF (באנגלית)
פרד סטולי

פרדריק סידני "פרד" סטולי (באנגלית: Frederick Sydney Stolle;‏ נולד ב-8 באוקטובר 1938) הוא טניסאי עבר אוסטרלי. אחד הטניסאים הבולטים בעולם במשחקי זוגות בשנות ה-60 שהמשיך להשתתף בתחרויות מקצוענים בשנות ה-70, כשלזכותו 19 זכיות בטורנירי גראנד סלאם מהן 2 זכיות יחיד, 10 זוגות גברים ו-7 זוגות מעורבים. פרד סטולי הוא היחיד בין הטניסאים שהפסיד חמש פעמים בגמר טורנירי גראנד סלאם ליחידים לפני שזכה בפעם הראשונה. בתחרויות זוגות גברים הוא זכה בגראנד סלאם עם פרטנרים שונים: 4 פעמים עם בוב יואיט, 4 פעמים עם רוי אמרסון ופעמיים עם קן רוזוול. בתחרויות זוגות מעורבים הוא זכה בגראנד סלאם עם טניסאיות שונות: 3 פעמים עם לסלי טרנר, פעמיים עם מרגרט קורט ופעמיים עם אן היידון ג'ונס. בשנים 1963-1965 הוא היה שותך לזכיית נבחרת גביע דייוויס של אוסטרליה. בשנים 1977- 1983 הוא היה מאמן של ויטס גרולייטיס. שנים רבות הוא מועסק כפרשן טניס ברשתות הטלוויזיה השונות. ב-2005 הוא קיבל דרגת מפקד במסדר אוסטרליה. פרד סטולי, באתר ה-ATP פרד סטולי, באתר ה-ITF פרד סטולי, באתר גביע דייוויס פרד סטולי, באתר היכל התהילה של הטניס
השבעה לתפקיד

שבועת המשרה (באנגלית: Oath of office) או הצהרת אמונים היא שבועה או אישור המעידה על התחייבותו ונאמנותו של אדם לתפקיד שאליו מונה, בדרך כלל תפקיד בממשלה או בתוך גוף דתי, אם כי לפעמים נדרשות שבועות כאלה גם מראשים של ארגונים אחרים. שבועות אלה נדרשות לעיתים קרובות על ידי חוקי המדינה, הגוף הדתי, או ארגון אחר לפני שהאדם יפעיל בפועל את סמכויות המשרד. זה יכול להיות מנוהל כטקס חנוכה, הכתרה, כס, או פולחן אחר הקשור לתפיסת המשרד עצמו, או לחלופין עשוי להיות מנוהל באופן פרטי. במקרים מסוימים זה יכול להיות מנוהל באופן פרטי ולאחריו בטקס ציבורי. שבועות מסוימות כוללות הצהרת נאמנות לחוקה או לטקסט משפטי אחר או לאדם או למשרה אחרת (כגון שבועה לתמוך בחוקת המדינה או בנאמנות למלך). במדינות מסוימות, עבירה על השבועה עשויה להיחשב בחוק המקומי, כבגידה או כפשע פלילי חמור. המילה 'שבועה' והביטוי 'אני נשבע' מתייחסים לשבועות חגיגיות. עבור אלה שבוחרים שלא לעשות זאת, לעיתים משתמשים במונחים חלופיים "הבטחה חגיגית", "הבטחה" או "הצהרה". השבעה נהוגה גם בקרב תנועות נוער ומוסדות כמו תיכונים, ישיבות תיכוניות ואולפנות, בהם ההשבעה משמשת מבחן בגרות לכניסה לחברת הבוגרים. לרוב השבועות ממין זה הן מאתגרות, נערכות בלילה ומושתתות על רודנות הבוגרים על הצעירים, כך שלעיתים אפילו הופכות לאלימות. במוסדות חינוכיים רבים מתחבטים בנוגע לתופעה, שמצד אחד היא מסורת בית ספרית או תנועתית, ומצד שני עשויה להיות פוגעת ומפחידה. מתוך כך נולדו השבעות מזן חדש שמטרתן לגבש באופן חווייתי את בני שכבות הגיל הבוגרות עם הצעירות. השבעת נשיא ארצות הברית השבעת נשיא רוסיה מדיה וקבצים בנושא השבעה לתפקיד בוויקישיתוף
יחסי איסלנד–שוודיה

בין איסלנד לבין ממלכת שוודיה מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות במועצה הארקטית, במועצה הנורדית, במועצת הים הבלטי ובמועצת אירופה. איסלנד ושוודיה הן שתי מדינות נורדיות שאכלסו את הוויקינגים. השוודי הראשון הידוע שהגיע לאיסלנד היה גארר סווארסון בשנת 870. בשנת 1380 הצטרפה איסלנד (שבאותה עת נשלטה על ידי נורווגיה) לאיחוד קאלמאר, שהייתה איחוד של שלוש הממלכות של דנמרק, נורווגיה ושוודיה, והתקיימה עד לפירוק האיחוד בשנת 1523. לאחר מכן נשלטה איסלנד בידי דנמרק עד להשגת עצמאותה בשנת 1918. ב-27 ביולי 1940 כוננו איסלנד ושוודיה יחסים דיפלומטיים. ביוני 1944 הפכה איסלנד לרפובליקה, ושתי המדינות פתחו שגרירויות זו בבירה של זו, בהתאמה. במהלך מלחמת העולם השנייה שתי המדינות נותרו נייטרליות באופן רשמי, עם זאת, איסלנד נכבשה על ידי בעלות הברית, ושימשה כבסיס ימי, בעוד שוודיה באופן לא רשמי סייעה לבעלות הברית. מאז כינון היחסים הדיפלומטיים בין איסלנד לשוודיה, שתי המדינות השתתפו באופן פעיל בזירה הבינלאומית כדי לדון בסוגיות המשפיעות על המדינות הנורדיות, כגון שינויי אקלים, המדיניות הארקטית ובהגנה הדדית מחוץ לנאט"ו. שתי המדינות השתתפו בלחימה באפגניסטן, כחלק מכוח הסיוע הביטחוני הבינלאומי. במהלך המשבר הפיננסי האיסלנדי בין השנים 2008-2011, הבנק הלאומי של שוודיה הלווה 5 מיליארד קרונה שוודית (520 מיליון €) לבנק קאופטינג האיסלנדי, כדי לשלם את חובותיו למפקידים ונושים אחרים שהושפעו מהמשבר הפיננסי. איסלנד מחזיקה בשוודיה שגרירות בסטוקהולם, ו-5 קונסוליות בגטבורג, בינקפינג, בקרלסטד, במאלמה ובאומאו. מאידך, שוודיה מחזיקה באיסלנד שגרירות ברייקיאוויק, ו-3 קונסוליות כבוד בהוסאוויק, באיסאפיירד'ור ובסייד'יספיירד'ור. אתר על יחסי מדינות
עונת 2012/2013 בליגת העל הרוסית בכדורגל

עונת 2012/2013 בליגת העל הרוסית היא העונה העשרים ואחת במספר של ליגת העל הרוסית בכדורגל מאז הקמתה ב-1992 והיא ליגת הכדורגל הבכירה ביותר ברוסיה. זו הייתה העונה השנייה שנערכה במתכונת "סתיו-אביב". צסק"א מוסקבה זכתה באליפות בפעם הרביעית בתולדותיה. טום טומסק וספרטק נלצ'יק נשרו לליגת הכדורגל הלאומית של רוסיה ובמקומן העפילו מורדוביה סראנסק ואלניה ולדיקווקז. הליגה שוחקה עם 44 מחזורים, עם שתי הפסקות פגרה באמצע. בסיומה של העונה הסדירה (שכוללת 30 מחזורים) מפוצלת הליגה לשתיים ונערכים משחקי הכרעה בשיטת פלייאוף, כשמנגד משחקות קבוצות תחתית הליגה במאבק על ההישארות בליגה, זאת מבלי להתחשב במיקומן בטבלת האליפות עד לסיום המחזור האחרון בעונה הסדירה. משחק הסופר קאפ הרוסי 2012 הפגיש בין אלופת רוסיה 2011/2012 זניט סנקט פטרבורג ומחזיקת הגביע הרוסי בכדורגל 2011/2012 רובין קאזאן. המשחק נערך ב-14 ביולי 2012. הטורניר סימן את פתיחת עונת 2012/2013 וזכתה בו רובין קאזאן לאחר שגברה על יריבתה בתוצאה 2:0. פרק זה לוקה בחסר. אנא תרמו לוויקיפדיה והשלימו אותו. אתר האינטרנט הרשמי של עונת 2012/2013 בליגת העל הרוסית בכדורגל
תיכון הדרים

תיכון הדרים הוא בית ספר תיכון עירוני בהוד השרון. בית הספר ממוקם ברחוב ז'בוטינסקי בעיר, בסמוך לשכונות רמות מנחם ורמת הדר. בית הספר הוקם בשנת 1988 ונקרא בהתחלה בשם "תיכון חדש הוד השרון". בתחילה הוא שכן במבנה חטיבת הביניים "השחר" בעיר, וכעבור שלוש שנים עבר למבנה שבו הוא ממוקם כיום. התיכון מקיים מאז 1998 את מרוץ לשי"ר – מרוץ שנתי משאר ישוב להוד השרון לזכר ארבעת בוגריו שנפלו במערכות ישראל. הארבעה הם ליאור שי, שנהרג בהתרסקות מסוק יסעור של חיל האוויר ברומניה בשנת 2010; רונן חיון שנפל בקרב בלבנון ב-1997; ומשה (שיקו) סבן ויפתח שלפוברסקי שנפלו באסון המסוקים. המרוץ, שהחל כיוזמה חד פעמית של מורים בתיכון, הפך במרוצת השנים למסורת ומהווה חלק מרכזי משנת י"ב בבית הספר. משנת 2017 משחקת קבוצת הכדורסל של בית הספר בליגת העל לבתי ספר תיכוניים. קבוצת הרובוטיקה של התיכון הנקראת "Ha-Dream Team #3075" הוקמה בשנת 2009, ומשתתפת בתחרות הרובוטיקה הבינלאומית של ארגון FIRST. בשנת 2018 הקבוצה נבחרה כרובוט מחליף לברית שניצחה את אליפות העולם ביוסטון. אף שהקבוצה הייתה רק רובוט מחליף וכתוצאה מכך שיחקה רק שני משחקים בפלייאוף, היא נחשבת לקבוצה הישראלית הראשונה שניצחה באליפות העולם בתחרות זו, בשנת 2019 ניצחה הקבוצה את באליפות הארצית. בבית הספר לומדים כ-900 תלמידים בכיתות י'-י"ב. התיכון מקבל, ללא סינון, תלמידים מהוד השרון. על פי נתוני משרד החינוך, בשנת 2015 עמד שיעור תלמידי התיכון הזכאים לתעודת בגרות על 98.05%, כאשר 30.29% מהם נבחנו בבחינת הבגרות במתמטיקה ברמה של חמש יחידות. בינואר 2019 נכלל בית הספר ברשימת 20 התיכונים הטובים ביותר בישראל של מדד לוח הדירות מדלן. רשימת בוגרי התיכון מדיה וקבצים בנושא תיכון הדרים בוויקישיתוף אתר האינטרנט הרשמי של תיכון הדרים דף הפייסבוק הרשמי של קבוצת הרובוטיקה של התיכון, Ha-Dream Team #3075 Team 3075 - Ha-Dream Team, The Blue Alliance (באנגלית) דנה גוטרזון, ‏20 התיכונים הטובים ביותר בישראל, באתר ‏מאקו‏, 23 בינואר 2019
רונלד ג'ורג' רייפורד נוריש

רונלד ג'ורג' רייפורד נוריש (באנגלית: Ronald George Wreyford Norrish;‏ 9 בנובמבר 1897 – 7 ביוני 1978) היה כימאי בריטי, חתן פרס נובל לכימיה לשנת 1967 (במשותף עם מנפרד אייגן וג'ורג' פורטר), "על מחקריהם בתגובות כימיות מהירות מאוד, המושפעות על ידי הפרעת שיווי משקל בעזרת פולסים קצרים ביותר של אנרגיה". נוריש נולד בקיימברידג' שבאנגליה. הוא למד בבית הספר העל יסודי המקומי 'The Perse School' ולאחר מכן באוניברסיטת קיימברידג'. הוא היה תלמיד לשעבר של הכימאי-פיזיקלי האנגלי אריק רידיל. בשנת 1926, נישא לאנני סמית', מרצה באוניברסיטת ויילס שבקארדיף. נוריש נתפס ונשבה במלחמת העולם הראשונה, מאוחר יותר ציין בעצב כי רבים מבני גילו ומתחרים פוטנציאלים בקיימברידג' לא שרדו את המלחמה. מסמכים צבאיים מראים כי סגן משנה ברגימנט הארטילריה המלכותי של צבא הבריטי, נוריש, נעלם (נתפס) ב-21 במרץ 1918, הוא שרד את השבי ולאחר המלחמה חזר למולדתו. בשנת 1925, חזר נוריש לאוניברסיטת קיימברידג' כחבר צוות מחקר ומאוחר יותר הפך לראש המחלקה לכימיה פיזיקלית באוניברסיטה וחלק מבנה עם ראש המחלקה לכימיה (מחלקה נפרדת) אלכסנדר טוד. לשתי המחלקות היו מנהלים שונים, כוח אדם אקדמי וטכני שונה עד שנות השמונים המוקדמות כאשר מוזגו שתי המחלקות תחת הכימאי ג'ון מוריג תומאס. נוריש ביצע עבודות מחקר בפוטוכימיה באמצעות מקורות אור ממושכים. בשנים 1951 עד 1955 כיהן כנשיא חברת פאראדיי (אנ'). בשנת 1936, נבחר נוריש לעמיתי החברה המלכותית (אנ') ובשנים 1955-1953 כיהן כנשיא אגודת פאראדיי. בשנת 1958 הוא קיבל את מדליית דייווי. כתוצאה מהתפתחות שיטת המחקר פלאש פוטוליזה, הוענק לנוריש בשנת 1967 פרס נובל לכימיה יחד עם מנפרד אייגן וג'ורג' פורטר על מחקריהם בעניין תגובות כימיות מהירות מאוד. אחד מהישגיו הוא פיתוחו של 'תגובת נוריש' (אנ'). במהלך כהונתו כראש המחלקה לכימיה פיזיקלית, למדה תחתו רוזלינד פרנקלין, שמאוחר יותר הפכה לחוקרת DNA ועבדה יחד עם זוכי פרס נובל פרנסיס קריק וג'יימס ווטסון. מדיה וקבצים בנושא רונלד ג'ורג' רייפורד נוריש בוויקישיתוף רונלד ג'ורג' רייפורד נוריש, באתר פרס נובל (באנגלית) רונלד ג'ורג' רייפורד נוריש, באתר אנציקלופדיה בריטניקה (באנגלית) הביוגרפיה של נוריש באתר פרס נובל רונלד ג'ורג' רייפורד נוריש (1897 - 1978) באתר מכללת עמנואל, אוניברסיטת קיימברידג' רונלד ג'ורג' רייפורד נוריש 9 בנובמבר 1897 - 7 ביוני 1978 באתר החברה המלכותית
עונת 2013/2014 בליגת העל הרוסית בכדורגל

עונת 2013/2014 בליגת העל הרוסית היא העונה ה-22 של ליגת העל הרוסית מאז הקמתה ב-1992 והיא ליגת הכדורגל הבכירה ביותר ברוסיה. זו העונה הרביעית שנערכת במתכונת "סתיו-אביב", העונה החלה ב-14 ביולי 2013 והסתיימה ב-15 במאי 2014, חודש לפני פתיחת אליפות העולם בכדורגל שנערכה בברזיל. צסק"א זכתה באליפות רוסיה בפעם השנייה ברציפות ובפעם החמישית בתולדותיה והגיעה להישג של 10 ניצחונות רצופים (מהמחזור ה-21 ועד למחזור ה-30). הקבוצות שסיימו במקומות 15 ו-16 מודחות לליגת המשנה. הקבוצות שסיימו במקומות 13 ו-14 מתחרות בפלייאוף הישרדות מול הקבוצות ממקום 3 ו-4 של ליגת הכדורגל הלאומית. מנצחות הפלייאוף מעפילות לליגת העל. משחק הסופר קאפ הרוסי 2013 הפגיש בין אלופת רוסיה 2012/2013 ומחזיקת הגביע הרוסי בכדורגל 2012/2013 צסק"א מוסקבה וסגנית האלופה זניט סנקט פטרבורג. המשחק נערך ב-13 ביולי 2013. הטורניר סימן את פתיחת עונת 2013/2014 וזכתה בו צסק"א מוסקבה לאחר שגברה על יריבתה בתוצאה 0:3. מקרא: מש' - משחקים; נצ' - ניצחונות; הפ' - הפסדים; ה"ש - הפרש שערים; נק' - נקודות הערה: נתונים בסוגריים מתייחסים לשערים שהובקעו באמצעות בעיטת עונשין מקור: championat.com אתר האינטרנט הרשמי של עונת 2013/2014 בליגת העל הרוסית בכדורגל לפי נתוני אתר האצטדיון  — 31,654. LIMITED LIABILITY COMPANY KSK "STADIUM «TRUD» rfpl.prg